**2.-5.7.2025**

YLEISET EHDOT

# OKRA MAATALOUSNÄYTTELY ORIPÄÄN LENTOKENTÄLLÄ 2.-5.7.2025

Järjestäjä Paikka

Aika Aukioloajat

Lions Club Oripää ry

Oripään lentokenttä - Hirvikoskentie 290, 32500 Oripää

2.-5.7.2025

Avoinna joka päivä klo 9:00-17:00

# NÄYTTEILLEASETTAJAT JA MYYNTIOIKEUDET

Okra maatalousnäyttely on avoin kaikille teollisuutta, kauppaa sekä maa- ja metsätaloutta harjoittaville yrityksille, muiden maaseutuelinkeinojen harjoittajille sekä yhteisöille ja järjestöille.

Elintarvikemyyjiä ei oteta näyttelyyn, paitsi elintarvikemyyjät, joiden tuotteita ei nautita messualueella, vaan elintarvikkeet ostetaan mukaan kotiin.

Näyttelyn järjestäjä varaa itselleen oikeuden elintarvikkeiden, kuten ruoan, juomien, kahvin, jäätelön, makeisten ja muiden kioskituotteiden myyntiin tai ko. tuotteiden osalta tehtäviin yksinmyyntisopimuksiin.

Ilmaisten maistiaisten (max. 25g) järjestäminen on mahdollista, mutta laajamittainen ruokien ja juomien ilmaistarjonta ei ole sallittua. Näyttelyosastolla esillä tai myynnissä olevista tuotteista on esitettävä luettelo ilmoittautumisen yhteydessä.

Näyttelyn järjestäjä pidättää itsellään oikeuden päättää myyntioikeuksista ja myytävistä tuotteista.

# ESITTELYTILOJEN HINNASTO (hintoihin lisätään alv.)

**UIko-osastot**

|  |  |  |
| --- | --- | --- |
| **Koko (metriä)** | **Hinta** | **Esittelijäkorttien lkm** |
| 5\*5 m | 350 euroa | sis. 2 esittelijäkorttia |
| 10\*10 m | 600 euroa | sis. 4 esittelijäkorttia |
| 10\*20 m | 900 euroa | sis. 5 esittelijäkorttia |
| 20\*20 m | 1500 euroa | sis. 8 esittelijäkorttia |
| 30\*30 m | 3000 euroa | sis. 12 esittelijäkorttia |
| Yli 1000 m² | 5000 euroa | sis. 20 esittelijäkorttia |

**OKRA-sisätila**

|  |  |  |
| --- | --- | --- |
| **Koko (metriä)** | **Hinta** | **Esittelijäkorttien lkm** |
| noin 3\*3 m | 500 euroa | sis. 3 esittelijäkorttia |

Väliseinä asennettuna 250 euroa.

**Muut**

|  |  |
| --- | --- |
| **Tuote** | **Hinta** |
| Lisäesittelijäkortti | 20 euroa/ kpl alv. 0 % |
| Asiakaskortti | 14 euroa/ kpl alv. 0 % |
| Lipputanko | 250 euroa/ kpl alv. 0 % |
| Sähkö 220 V | 250 euroa alv. 0 % |
| Sähkö 380 V max 16 A | 400 euroa alv. 0 % |
| Sähkö 380 V yli 16 A | tapauskohtaisesti sopimuksen mukaan |

# ILMOITTAUTUMINEN

llmoittautumisaika päättyy 30.4.2025. Jos tilaa riittää, ilmoittautumisia otetaan vastaan tämän jälkeenkin. Näyttelyluetteloon saadaan varmuudella tiedot niistä näytteilleasettajista, jotka ovat jättäneet ilmoittautumisensa määräaikaan mennessä. Näyttelyn järjestäjä ei vastaa mahdollisista virheistä näyttelyluettelossa ja muissa painotuotteissa. Jos näytteilleasettaja haluaa jakaa osastonsa useamman näytteilleasettajan kesken, on siitä sovittava erikseen näyttelyn järjestäjän kanssa.

Ilmoittautuminen on sitova. Jos näyttelypaikka perutaan ilmoittautumisen jälkeen, veloitamme varatusta näyttelypaikasta 50% peruutusmaksun.

# NÄYTTELYSOPIMUS JA PAIKKOJEN MÄÄRÄÄMINEN

Kun ilmoittautuminen on hyväksytty, näytteilleasettajalle lähetetään tilausvahvistus. Jos sähköpostiin ei tule vastauslähetystä, ota yhteyttä näyttelypäällikköön. Sopimuksen katsotaan syntyneen, jollei sähköpostin tilausvahvistuksesta ole huomautettu 10 päivän kuluessa.

Osastojen paikkoja sijoiteltaessa otetaan huomioon ilmoittautumisjärjestys, näytteilleasettajien toivomukset, osaston suuruus ja näyttelyn teemat. Näyttelypaikoista ulko- ja sisäosastoilla vastaa näyttelypäällikkö Jussi Isotalo puh. 0400728685.

# MAKSUEHDOT

Maksuehto on kaikissa tapauksissa 14 pv netto. Osallistumismaksu suoritetaan yhdessä erässä. Laskutuslisä 7,97€ + alv. Mikäli paikan vuokraa ei ole maksettu eräpäivään mennessä, näyttelyn järjestäjällä on oikeus luovuttaa paikka toiselle näytteilleasettajalle.

Ilmoittautuminen on sitova. Jos näyttelypaikka perutaan ilmoittautumisen jälkeen, veloitamme varatusta näyttelypaikasta 50% peruutusmaksun.

Mikäli näyttelymaksua ei ole suoritettu, näytteilleasettajaa ei voida päästää kentälle.

# NÄYTTELYLUETTELO

Ilmoittautuneiden näytteilleasettajien tiedot julkaistaan Okra -lehtien näyttelyliitteessä. Näyttelyn www-sivuilla julkaistaan myös luettelo näytteilleasettajista.

Huom! Vain tontin tilaaja saa tiedot näyttelyluetteloon, muut julkaistavat yritystiedot 150 euroa / yritys +alv 25,5%.

Näyttelyn järjestäjä ei vastaa näyttelyoppaassa tai muissa painotuotteissa mahdollisesti esiintyvien virheiden aiheuttamista vahingoista.

# NÄYTTEILLEASETTAMINEN JA RAKENTAMINEN

Näytteilleasettaja sitoutuu noudattamaan osaston rakentamisessa ja turvallisuudessa näyttelyn järjestäjän rakentamisohjetta. Näytteilleasettajat vastaavat itse osastonsa rakentamisesta, sisustamisesta ja purkamisesta, joiden aikataulut ovat:

* Ulko-osastojen rakentaminen voidaan aloittaa Ma 23.6.2025 klo 8:00.
* Sisäosastojen rakentaminen voidaan aloittaa Ma 23.6.2025 klo 8:00.
* Osastojen purkaminen voidaan aloittaa La 5.7.2025 klo 17 jälkeen (aiempi purku kielletty).
* Sisäosastot on purettava Ke 9.7.2025 klo 12 mennessä.
* Ulko-osastot on purettava ja esineet kuljetettava pois Ke 9.7.2025 klo 12 mennessä.

**Huom! Maakiiloja ei saa käyttää! Telttojen tuulivarmistus tulee tehdä riittävien painojen kanssa!**

Mikäli purku ei tapahdu määräajassa, näyttelyn järjestäjällä on oikeus purattaa osasto näytteilleasettajan kustannuksella.

Omaa aggregaattia ei saa olla käytössä näyttelyn aikana 2.-5.7.2025 (paloturvallisuusasia). Pelastusviranomaisen määräys. Näytteilleasettajat vastaavat itse omalla osastollaan tarvittavien lupien hankkimisesta. Näyttelyn järjestäjä vastaa yleisen myyntiluvan hakemisesta alueelle, muista tarvittavista luvista vastaa näytteilleasettaja. Havaintoesityksille ja niiden yleisölle on varattava riittävästi tilaa omalta osastolta. Näyttelyalueelle ei saa tuoda eläimiä ilman näyttelyn järjestäjän lupaa. Näyttelyyn tuotavien eläinten on täytettävä eläinlääkintäviranomaisen asettamat vaatimukset ja eläinten tuonnista näyttelyyn on sovittava erikseen näyttelyn järjestäjän kanssa.

# PALO- JA MUU TURVALLISUUS, VAKUUTUKSET JA VARTIOINTI

Paloturvallisuuden suhteen on noudatettava yleisiä voimassa olevia säädöksiä ja ohjeita sekä näyttelyn järjestäjän rakentamisohjetta. Näytteilleasettaja vastaa osastollaan turvallisuusmääräysten noudattamisesta sekä huolehtii itse tarpeellisista vakuutuksista. Näyttelyn järjestäjä huolehtii yleisestä palosuojelusta ja järjestää ajalla 2.-5.7.2025 näyttelyn yleisen vartioinnin vastaamatta kuitenkaan mahdollisista vahingoista, katoamisista ja näyttelyosastoilla sattuvista tapaturmista. Näyttelyn järjestäjä ei vastaa luonnonilmiöiden aiheuttamista vahingoista. Näyttelyn järjestäjän ottama vastuuvakuutus korvaa sen oman henkilökunnan toimenpiteistä tai laitteista kolmannelle osapuolelle mahdollisesti aiheutuneet esine- ja henkilövahingot. Näytteilleasettajalle muuten aiheutuneita vahinkoja tai näytteilleasettajan itse aiheuttamia vahinkoja tämä vastuuvakuutus ei korvaa.

# SÄHKÖ (hintoihin lisätään alv.)

Sähköliittymä on tilattava ilmoittautumislomakkeella. Näyttelyn järjestäjä rakennuttaa tarvittavat liittymät osastojen viereen. Osastojen sisäiset sähköasennustyöt näytteilleasettaja voi teettää sähköasennusliikkeellä, joka veloittaa suoraan näytteilleasettajaa. Sähköliittymä on hankittava kulutuksen mukaan, ylikuormituksen aiheuttaja vastaa ylikuormituksen aiheuttamista kustannuksista. Mikäli sähköliittymä varataan 30.4. jälkeen, liittymä

voidaan myydä, jos se on mahdollista suunnitellusta jakeluverkosta. Sähköliittymä avataan käyttöön ensimmäisen näyttelypäivän aamuna j suljetaan näyttelyn päätyttyä. sähköt voidaan luvata toimiviksi vasta näyttelypäivän aamuna.

a

# ASIAKASKORTIT (hintoihin lisätään alv.)

Näytteilleasettajilla on mahdollisuus jakaa asiakkailleen kertakäyntiin oikeuttavia asiakaskortteja. Kortit on varustettava näytteilleasettajan leimalla. Näyttelyn lunastamat asiakaskortit veloitetaan jälkikäteen näytteilleasettajalta 14 euron kappalehintaan.

Kaikki asiakaskortit painetaan asiakkaan/yrityksen nimellä.

Vain asiakkaan omalla leimalla leimatut asiakaskortit hyväksytään sisäänkäyntiporteilla

(Kynällä kirjoitetut eivät kelpaa). Vain käytetyt liput laskutetaan käytön mukaan näyttelyn jälkeen.

Huom! Tilaa asiakaskortteja heti riittävä määrä! Kesäkuussa ei enää lähetetä asiakaskortteja. Tällöin saat asiakaskortteja vain noutamalla niitä Okran toimistosta.

Asiakaskorteissa minimitilaus/laskutus 10kpl.

# ESITTELIJÄKORTIT

Näytteilleasettajat saavat käyttöönsä esittelijä-kortteja tontin koon mukaan ja lisämaksusta lisäesittelijäkortteja. Esittelijäkorttia saa käyttää vain näytteilleasettajan näyttelyosastolla työssä oleva henkilö. Korttiin on merkittävä sekä yrityksen että esittelijän nimi, eikä sitä saa antaa toisen henkilön käyttöön.

# AUTOJEN PAIKOITUS JA HUOLTOAJO

Paikoitus on ilmainen koko näyttelyn parkkialueella.

Näytteilleasettajat ovat esittelijäkorttinsa esittämällä oikeutettuja maksuttomaan pysäköintiin VAIN näytteilleasettajille varatuilla paikoitusalueilla. Näyttelyalueella tapahtuva huoltoajo on järjestettävä VAIN näyttelyn aukioloaikojen ulkopuolella ja huoltoajossa on noudatettava näyttelyn järjestäjien osoittamia reittejä ja ohjeita. Näyttelyn aikaisesta huoltoajosta on sovittava järjestäjien kanssa ilmoittautumisen yhteydessä. Näyttelyn aikana autoja ei saa pysäköidä näyttelyalueelle. Näyttelyalueella ja näyttelyn paikoitusalueilla yöpyminen ei ole sallittua.

PELASTUSLAITOKSEN PÄÄTÖS.

# PUHTAANAPITO

Näyttelyn järjestäjä huolehtii yleisestä puhtaanapidosta alueella. Näytteilleasettajat vastaavat oman osastonsa siivouksesta ja jätteistä. Jätteet on kuljetettava jäteastioihin. Tontti on siivottava lähtiessä siihen kuntoon kun se oli paikalle tultaessa. Jos tontille on jätetty roskia, trukkilavoja tai muuta asiaan kuulumatonta niin näyttelyn järjestäjä perii siivoamatta jääneiden osastojen siivouskulut ko. näytteilleasettajalta. Siivousmaksu on 500 €/osasto.

# MAJOITUS

Majoitusvaraukset voi tehdä suoraan alueen hotelleista tai majoituspaikoista. Näyttelyalueella ja näyttelyn paikoitusalueilla yöpyminen ei ole sallittua.

# SITOUMUS OSALLISTUMISEHTOIHIN JA NÄYTTEILLEASETTAJAOHJEET

Ilmoittautuessaan näytteilleasettaja sitoutuu noudattamaan näitä osallistumisehtoja sekä näyttelyn järjestäjän toimittamia turvallisuusmääräyksiä ja rakentamis- ym. toimintaohjeita. Näytteilleasettaja on velvollinen noudattamaan yleisiä palo- ja työturvallisuusmääräyksiä, osallistumisehtoja ja rakentamisohjetta sekä ilmoittamaan ne osastonsa suunnittelijoille ja rakentajille. Jokaisella osastolla on oltava näytteilleasettajan nimikyltti, jonka on vastattava näyttelyn järjestäjälle annettuja tietoja. Näytteilleasettaja hyväksyy näyttelyn järjestäjän toimenpiteet, jotka ovat näyttelyalueella välttämättömiä järjestyksen ja turvallisuuden ylläpitämiseksi sekä näyttelysopimusten ehtojen noudattamiseksi.

Näytteilleasettaja vastaa kaikesta henkilöstönsä tai samoissa näyttelytiloissa työskentelevien tai toimivien sivullisten henkilöiden aiheuttamista haitoista, vahingoista ja sopimusrikkomuksista.

Ylivoimaisen esteen sattuessa näyttelyn järjestäjä pidättää itselleen oikeuden osastopaikkojen siirtämiseen uusiin tiloihin em. näyttelyalueella tai näyttelyn siirtämiseen tai peruuttamiseen.

1. YHTEYSTIEDOT **OKRA-maatalousnäyttely** puh. 0400 728 685

sähköposti info@okramaatalous.fi [www.okramaatalous.fi](http://www.okramaatalous.fi/)

Sivu **5** / **5**